Title: ประกาศคณะกรรมการควบคุมการขนส่งทางบกประจำจังหวัดฉะเชิงเทรา ฉบับที่ 50 (พ.ศ. 2549) เรื่อง กำหนด (ปรับปรุง) รายละเอียดเส้นทางสำหรับการขนส่งประจำทางด้วยรถโดยสาร หมวด 4 จังหวัดฉะเชิงเทรา สายที่ 6232 ตลาดสุขาภิบาลบางปะกง-บ้านคลองเกาะไร่ เป็น ตลาดสุขาภิบาลบางปะกง-สี่แยกพญาสมุทร์-ฉะเชิงเทรา

ประกาศคณะกรรมการควบคุมการขนส่งทางบก

ประกาศคณะกรรมการควบคุมการขนส่งทางบก
ประจำจังหวัดฉะเชิงเทรา
ฉบับที่
๕๐ (พ.ศ. ๒๕๔๙)
เรื่อง
กำหนด (ปรับปรุง) รายละเอียดเส้นทางสำหรับการขนส่งประจำทางด้วยรถโดยสาร
หมวด
๔ จังหวัดฉะเชิงเทรา สายที่ ๖๒๓๒ ตลาดสุขาภิบาลบางปะกง-บ้านคลองเกาะไร่ เป็น
ตลาดสุขาภิบาลบางปะกง-สี่แยกพญาสมุทร์-ฉะเชิงเทรา[๑]

ตามที่ได้มีประกาศคณะกรรมการควบคุมการขนส่งทางบกประจำจังหวัดฉะเชิงเทรา
ฉบับที่ ๑๘ (พ.ศ. ๒๕๓๔) ลงวันที่ ๒๓ กรกฎาคม ๒๕๓๔ กำหนดเส้นทางสำหรับการขนส่งประจำทางด้วยรถโดยสาร
หมวด ๔ จังหวัดฉะเชิงเทรา สายที่ ๖๒๓๒ ตลาดสุขาภิบาลบางปะกง-บ้านคลองเกาะไร่ ขึ้นนั้น

คณะกรรมการควบคุมการขนส่งทางบกประจำจังหวัดฉะเชิงเทราได้พิจารณาเห็นสมควรให้ปรับปรุงรายละเอียดเส้นทางดังกล่าว

ฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดฉะเชิงเทรา ในการประชุมครั้งที่
๓/๒๕๔๘ เมื่อวันที่ ๑๑ สิงหาคม ๒๕๔๘ และได้รับอนุมัติจากคณะกรรมการควบคุมการขนส่งทางบกกลาง
ในการประชุมครั้งที่ ๘/๒๕๔๙ เมื่อวันที่ ๔ เมษายน ๒๕๔๙ จึงให้กำหนด (ปรับปรุง) รายละเอียดเส้นทางสำหรับการขนส่งประจำทางด้วยรถโดยสาร
หมวด ๔ จังหวัดฉะเชิงเทรา สายที่ ๖๒๓๒ ตลาดสุขาภิบาลบางปะกง-บ้านคลองเกาะไร่ เป็น ตลาดสุขาภิบาลบางปะกง-สี่แยกพญาสมุทร์-ฉะเชิงเทรา
โดยให้มีรายละเอียดเส้นทางดังต่อไปนี้

สายที่
 ๖๒๓๒ ตลาดสุขาภิบาลบางปะกง-สี่แยกพญาสมุทร์-ฉะเชิงเทรา
เริ่มต้นจากสถานที่จอดรถโดยสารประจำทางตลาดสุขาภิบาลบางปะกง
ไปตามทางหลวงแผ่นดินหมายเลข ๓ ถึงทางแยกช่วงทางหลวงแผ่นดินหมายเลข ๓ บรรจบทางหลวงแผ่นดินหมายเลข
๓๔ (ถนนบางนา-ตราด) แยกซ้ายไปตามทางหลวงแผ่นดินหมายเลข ๓๔ (ถนนบางนา-ตราด) ผ่านสะพานบางปะกง
วัดคณธาราม วัดบางเกลือ ตลาดบางวัว ด่านเก็บเงิน ถึงสะพานหอมศีล กลับรถไปตามเส้นทางเดิม
แยกซ้ายไปตามถนนทางหลวงชนบทหมายเลข ฉช. ๒๐๐๔ ผ่านสนามกอล์ฟคันทรีคลับ บ้านคลองฉบัง
วัดพิมพาวาส บ้านคลองบางซื่อ บ้านคลองขวาง ผ่านสี่แยกพญาสมุทร์ ถึงสี่แยกเกาะไร่ แยกขวาไปตามถนนเทพราชสาย
๒ ผ่านโรงเรียนวัดเทพราช วัดประเวศวัฒนาราม ถึงปากซอยคลองลัดยายหรั่ง ๒
แยกขวาไปตามทางหลวงชนบทหมายเลข ฉช. ๓๐๒๑ แยกซ้ายไปตามทางหลวงแผ่นดินหมายเลข ๓๑๔ (ฉะเชิงเทรา-บางปะกง)
ไปสุดเส้นทางที่สถานีขนส่งผู้โดยสารจังหวัดฉะเชิงเทรา

ประกาศ
ณ วันที่ ๒ พฤษภาคม พ.ศ. ๒๕๔๙
อานนท์
พรหมนารท
ผู้ว่าราชการจังหวัดฉะเชิงเทรา
ประธานกรรมการควบคุมการขนส่งทางบก
ประจำจังหวัดฉะเชิงเทรา

นันทนา/ผู้จัดทำ
๕  กรกฎาคม  ๒๕๔๙

[๑]
ราชกิจจานุเบกษา เล่ม ๑๒๓/ตอนที่ ๖๒ ง/หน้า ๗๖/๒๙ มิถุนายน ๒๕๔๙